Andre Geim

Andre Konstantin Geim (født 21. oktober 1958 i Sotsji) er en russisk–nederlandsk–britisk fysiker og materialviter. Han er oppdager av karbonmaterialet grafén, og har også gjennomført eksperimenter med magnetisk levitasjon som fikk en frosk til å levitere. Dette eksperimentet førte til at han ble tildelt Ig Nobelprisen i 2000.

Geim kommer fra en tysk-russisk familie, der faren var volgatysker.

Geim avla sin doktorgrad ved instituttet for faste stoffers fysikk innen det russiske vitenskapsakademiet. Han ble senere professor ved Radboud universitet i Nijmegen, Nederland, og har siden 2001 virket som professor ved University of Manchester. 
Andre Geim ble tildelt Nobelprisen i fysikk i 2010, sammen med Konstantin Novoselov for oppdagelsen av materialet grafén.

I 2010 ble Geim gjort til kommandør av  Den nederlandske løves orden for bidrag til vitenskapen i Nederland. Geim ble i dronningens nyttårsliste for 2012 utnevnt til Knight Bachelor. Han ble dermed adlet og fikk rett til å føre tiltaleformen sir foran sitt navn. Han er medlem av Royal Society.

Referanser

Eksterne lenker 
 

 Andre Geims nettside ved University of Manchester

Russiske fysikere
Nederlandske fysikere
Russiske nobelprisvinnere
Nederlandske nobelprisvinnere
Nobelprisvinnere (fysikk)
Medlemmer av Royal Society
Mottakere av Copleymedaljen
Personer fra Sotsji
Fødsler i 1958